section_heading: Životopis
paragraph_text: Rođen u Belgioiosu kraj Pavije. U Milanu i Padovi studirao medicinu. U rodnom kraju odradio liječničku praksu. Paviju je napustio da bi pobjegao nadirućim francuskim snagama i otišao je u Austriju. Skrasio se u hrvatskim krajevima. Liječničku praksu obavljao je u Škrljevu. Godine 1797. godine došao je na mjesto protomedika Rijeke i Hrvatskog primorja. Na dužnosti je ostao do smrti. Cambierijev doprinos medicini je u borbi za suzbijanje škrljevske bolesti. To je bila tajnovita bolest po kojoj se to mjesto pročulo diljem Europe, jer je brzo širila, zahvativši trećinu stanovništva tog kraja oko 13.000 ljudi), pa su otvorene karantine u Kraljevici i Bakru. Zaslužan što je utvrdio da je to endemski sifilis, a što je nešto prije sugerirao dr Josip Mašić.